alexandrainst/scandi-wiki huggingface dataset:
Inger Bjørnbakken

Inger Bjørnbakken () var ein norsk skirennar frå Bærum som representerte Bærums skiklub. Ho vart i 1958 verdsmeister i slalåm i Bad Gastein i Austerrike. Åra 1956-59 vann ho åtte norske meisterskap i fire ulike øvingar.

Aktiv
Bjørnbakken vart nummer fem i storslalåmtevlinga i sin NM-debut i Drammen vinteren 1953. To år seinare vann ho si fyrste NM-medalje då ho tok sølvmedaljen under noregsmeisterskapen på Voss. I 1956 sigra ho i slalåmøvinga under NM i alpint på Norefjell, og fekk i tillegg ein bronse i storslalåm. Dei tre neste sesongane sikra ho seg ytterlegare sju norske meistertitlar i alpinløypene.

Bjørnbakken deltok for Noreg under Vinter-OL 1956 i Cortina d'Ampezzo, der ho kom på sjetteplassen i slalåmrennet og vart nummer 14 i storslalåm. To år seinare vann ho slalåmrennet under verdsmeisterskapen i Bad Gastein. Med sluttida 105,6 sekundar var ho 1,4 sekund føre Josefa Frandl frå Austerrike og 1,8 sekund framom Annemarie Waser frå Sveits, dei to andre medaljevinnarane. Astrid Sandvik fylgde opp den sterke norske innstasen med å hamne på fjerdeplassen i øvinga. Bjørnbakken vart elles nummer ti i storslalåm i meisterskapen. Ved sesongslutt mottok ho Morgenbladets gullmedalje og Sportsjournalistenes statuett for VM-gullet; inga kvinne hadde fått korkje utmerkingane tidlegare. I sin siste sesong reiste ho til dei olympiske leikane 1960 i Squaw Valley. Ho vart der nummer 14 i slalåm og 20 storslalåm.

Bjørnbakken vann sju renn i Holmenkollen Kandahar i perioden 1955 til 1958, fire av dei slalåm. Ho vart tildelt Holmenkollmedaljen i 1958, saman med Håkon Brusveen.

Medaljar og besteplasseringar i noregsmeisterskap
1953: Nr 5 i storslalåm
1954: Nr 4 i slalåm
1955: Sølv i slalåm, bronse i storslalåm
1956: Gull i slalåm, bronse i storslalåm
1957: Gull i slalåm, bronse i storslalåm
1958: Gull i storslalåm, utfor og kombinasjonen, bronse i slalåm
1959: Gull i slalåm, storslalåm og kombinasjonen, sølv i utfor

Bjørnbakken omkom då heimen hennar på Skui i Bærum brann ned.

Kjelder
Sportsrevy, aktuelle årgangar

Bakgrunnsstoff

Norske alpinistar
Verdsmeistrar i alpine greiner
Vinnarar av Holmenkollmedaljen
Vinnarar av Aftenpostens Gullmedalje
Kongepokalvinnarar i skiidrett
Norske deltakarar under vinter-OL 1956
Alpinistar under vinter-OL 1956
Norske deltakarar under vinter-OL 1960
Alpinistar under vinter-OL 1960
Folk frå Bærum
Hanga Roa

Hanga Roa er hovudstad på Påskeøya, som høyrer til Chile. Byen ligg på sørdelen av vestkysten av Påskeøya, i låglandet mellom dei utdøydde vulkanane Terevaka og Rano Kau.
Hanga Roa har 3 304 innbyggjarar (2002). 87 % av den totale befolkninga på Påskeøya bur i byen.

Påskeøya blei annektert av Chile i 1888. Gjennom store delar av 1900-talet var store delar av øya leigd ut til Williamson-Balfour Company, som dreiv sauehald her. Innfødde rapanuifolk var utestengde. I 1914 var innbyggjartalet i Hanga Roa berre 250.

I dag er turisme, fiske, jordbruk og administrasjon viktige næringsvegar. Dei kjende moai-statuane har gjeve Påskeøya status som verdsarvstad, og trekk til seg mange vitjande. Hanga Roa og området rundt har fleire statuar, men nokre av dei største finst andre stader på øya.

Hovudgata i Hanga Roa og på øya er Avenida Atamu Tekena. Ho fekk namn etter rapanuihelten Atamu Te Kena i 1998, tidlegare hadde ho namn etter kaptein Policarpo Toro, den chilenske marineoffiseren som stod bak annekteringa.  Det ligg fleire hotell, restaurantar og butikkar langs vegen. I bysentrum finn ein også den katolske kyrkja og Museo Antropológico Sebastián Englert, eit museum kalla opp etter misjonæren og språkforskaren Sebastian Englert som omtalar historiske hendingar og rapanuikulturen. I byen finn ein også Cook's Bay, staden der den britiske oppdagaren James Cook kom i land i 1774. 

Den einaste hamna på øya ligg i Hanga Roa. Ho er base for ein liten fiskarflåte, og har elles fraktsamband med Valparaíso. 

Øya har ein flyplass, Mataveri internasjonale lufthamn, der det nasjonale chilenske flyselskapet LAN Airlines har flysamband med Santiago, Papeete og Lima.

Galleri

Kjelder

Denne artikkelen bygger på «Hanga Roa» frå , og «Hanga Roa» frå  den 30. oktober 2016.

Bakgrunnsstoff 

Byar i Chile
Påskeøya
Denise Bronzetti

Denise Bronzetti () er ein sammarinsk politikar som var regentkaptein, det vil seia regjeringsleiar, i San Marino
frå 1. oktober 2012 til 1. april 2013. Ho hadde stillinga  saman med Teodoro Lonfernini.
Før utnemninga var ho medlem av Det sanmarinske parlamentet (Consiglio Grande e Generale), der ho blei vald inn i 2006. Bronzetti tilhøyrer partiet Partito dei Socialisti e dei Democratici (PSD).

Kjelder
Denne artikkelen bygger på «Denise Bronzetti» frå ,  den 31. mars 2013.  
 

Sanmarinske politikarar
Regentkapteinar av San Marino
Fylke i Kroatia

Det er 20 fylke i Kroatia. På kroatisk heiter fylke županije (fleirtall) og županija (eintall). Byen Zagreb har status som både kommune og fylke.

Fylka i Kroatia
 Bjelovar-Bilogora
 Brod-Posavina
 Dubrovnik-Neretva
 Istria
 Fylket Karlovac
 Koprivnica-Križevci
 Krapina-Zagorje
 Lika-Senj
 Međimurje
 Osijek-Baranja
 Požega-Slavonia
 Primorje-Gorski Kotar
 Šibenik-Knin
 Sisak-Moslavina
 Split-Dalmatia
 Fylket Varaždin
 Virovitica-Podravina
 Vukovar-Syrmia
 Fylket Zadar
 Fylket Zagreb
 Byen Zagreb

 
Fylke
Sandwich

Sandwich eller dobbelt smørbrød er ein matrett danna av to eller fleire brødskiver med pålegg mellom seg. Ein variant er club sandwich, som er ein sandwich med to lag pålegg mellom tre brødskiver.

Sandwich-namnet blir knytt til John Montagu, den fjerde jarlen av Sandwich. Ifølgje ein anekdote frå 1762 hadde han ikkje tid til å eta eit skikkeleg måltid under eit langvarig kortspel, og bad derfor tenarane om kjøt mellom to brødskiver. Medspelaren hans kravde då også «brød som Sandwich». I 1765 avviste biografen til Montagu denne framstillinga, og meinte i staden at jarlen truleg hadde funne opp sandwichen for ikkje å måtta avbryta arbeidet ved skrivebordet. Ein opphavleg sandwich bestod av ei enkel skive salt oksekjøt lagt mellom to skiver rista brød.

Sjå òg
 Smørbrød

Bakgrunnsstoff

Kjelder

Denne artikkelen bygger på «Sandwich» frå ,  den 31. mars 2013.  

Brød
Eponym
Pham Nuwen

Pham Nuwen er ein science fiction-helt skapt av den amerikanske forfattaren Vernor Vinge. Pham Nuwen er fødd i eit relativt primitivt føydalsamfunn, men han blir som ung mann bortført av romfararar frå eit anna solsystem, får opplæring hjå dei og veks opp til sjølv å leve eit langt liv som romfarar.

Gjennom å vere den einaste personen som er med i båe dei to romanane A Deepness In the Sky og A Fire Upon the Deep, viser Pham Nuwen at handlingane utspeler seg i same univers. Han fungerer dermed som eit bindeledd mellom dei to historiene.

Oppdikta personar
Bordell

Bordell (frå fransk: bordel, som i si tid tyda eit lite plankehus) er eit lokale som hyser prostituerte medan dei tek i mot kundane sine og utøvar verksemda, som går ut på å yte seksuelle tenester mot betaling, til dømes ved mellom anna å stille seg til rådvelde for samleie. Bordellar vert òg kalla horehus, lupanar, maison close, brothel, casa di tolleranza og mykje meir på dei ulike språka.

Bordellar har vore ulovlege i Noreg frå 1887, og er òg ulovleg i Sverige og Danmark. Men slike verksemder er tillate i fleire andre land, ofte underlagt ein meir eller mindre streng kontroll av styresmaktene. Mellom anna finst det bordellar i Tyskland, der dei i moderne reklameaktig språkbruk gjerne vert kalla «Eros-Center» og er mellom dei største i sitt slag i Europa, og i Nederland. I Belgia er bordellar forbode, men vert likevel tolerert, ein dobbeltmoral som kjenneteiknar haldninga til slik verksemd i mange land i verda. I Sveits er dei lovlege og vert kalla salons érotique.

Prostitusjon
Park Geun-hye

Park Geun-hye () var den ellevte presidenten i Sør-Korea frå 2013 fram til ho vart avsett i 2017. Geun-hye var den fyrste kvinnelege presidenten i landet. Ho er dotter av den sørkoreanske politikaren Park Chung-hee, og vart vald til president 25. februar 2013. Ho representerer partiet Saenuri - «Ny verd».

Park Geun-hye har studert ingeniørvitskap ved Sogang-universitetet i Seoul. I 1998 vart ho fyrste gongen sett inn som representant i nasjonalforsamlinga i Sør-Korea. Ho ynskte å stilla som presidentkandidat i 2007, men partiet ho representerte, valde å bruka Lee Myung-bak i staden. Sakene ho prioriterer som president er sosial velferd, auka økonomisk demokrati og nasjonal forsoning.

Konfliktfylt presidentskap 

Kort etter at Park Geun-hye vart vald til president, bad ho Kim Jong-un, presidenten i Nord-Korea om å ikkje bruka atomvåpen. Dette vart sagt på ein minnedag for at eit sørkoreansk marineskip vart senka, truleg av ein nordkoreansk ubåt. Nord-Korea har seinare brukt hard retorikk mot Park Geun-hye, kalla henne svikefull og falsk og kritisert kjolane ho går i. Kort tid før ho vart president, gjennomførte Nord-Korea ei atomprøvesprenging, og har nyleg truga med å gå til åtak på USA.

Park Geun-hye er ugift og lever åleine. Foreldra hennar vart begge drepne på 1970-talet.

Kjelder 

 BBC, 25.02.13: Profile: South Korean President Park Geun-hye. (engelsk)

Fotnotar 

Sørkoreanske presidentar
Første kvinnelege stats- og regjeringsleiarar
Myrraberarane

Myrraberarane (gresk Μυροφόραι, Myrofóri; kyrkjeslavisk Жены́-мѷроно́сицы; rumensk mironosiţe) viser til personar nemnde i Nytestamentet som direkte knytt til Jesus si grav. Det kan visa til kvinnene ved grava som fann henne tom påskemorgon og blei dei første til å sjå Jesus oppstanden, og til Josef frå Arimatea og Nikodemos, som tok kroppen til Jesus frå krossen og gravla han.

I ortodoks og gresk-katolsk kristendom blir andre sundag etter påske feira som myrraberarsundagen. Veka som følgjer er myrraberarveka.

Ein reknar ofte desse personane som myrraberarane:

 Maria Magdalena
 Maria, kona til Kleofas
 Joanna
 Maria Salomé, mor til Jakob og Johannes
 Susanna
 Maria og Marta, systrene til Lasarus
 Josef frå Arimatea
 Nikodemos

Kjelder
Denne artikkelen bygger på «Myrrhbearers» frå , og «Myrrbärarna» frå  den 31. mars 2013.  
 

Helgenar
Påske
Ortodoks kristendom
Tresko

Tresko, eller klogger, er sko som er laga heilt eller delvis av tre. Dei kan vere uthola av eitt trestykke, eller dei kan ha sole av tre og overdel av lêr eller eit anna materiale.

Historie
Alt i antikken vart sandalar med tresole nytta, og i mellomalderen nytta folk eit slags tresko som vart kalla patina for å verne finare sko frå skitt og gjørme. Frå mellomalderen av kjenner vi til eigne laug for treskomakarar. Enkle tresko har vore nytta på landsbygda i Europa i fleire hundre år, og mange stader er dei framleis vanlege. Geta er tradisjonelle tresandalar frå Japan.

Produksjon av tresko i Noreg
Eik Treskofabrikk på Moi produserer framleis tresko, og har eige fabrikkutsal. Sellevåg Treskofabrikk i Gulen kommune er ein freda og intakt treskofabrikk.

Kjelder
Store Norske Leksikon om tresko
Strilen om Sellevåg Treskofabrikk

Bakgrunnsstoff

Fottøy
Treting
Lidingssoga

Lidingssoga  eller pasjonssoga (av latin passio, 'liding') er forteljinga om Jesus si liding og død slik ho kjem fram i dei fire evangelia. Ho omfattar avskjeden med disiplane ved den siste nattverden,
tilfangetakinga i Getsemane, forhøyret for eldsterådet, fornektinga til Peter, dommen til Pontius Pilatus, piskinga, tornekroninga, golgatavandringa, krossfestinga, døden og gravlegginga. 

Lidingssoga er fortald ganske like i dei tre synoptiske evangelia (til dømes Matt. 16,21-23; 17,22-23; 20,17-19), medan soga i Johannesevangeliet er samansett frå ein del ulike tradisjonar. Denne soga er også prega av omsyn til å skildra Jesus sin død som førebestemt og eit førebilde for kristne martyrar. Soga finst også i ikkje-kanoniske tekstar, som evangelia etter Peter og Nikodemos.

Soga har vore viktig i kristne tradisjonar frå byrjinga av kristendommen. Ho blir vanlegvis lesen under den stille veka, særleg på langfredag. I katolsk tradisjon blir ho også ofte framført som pasjonsspel. Lidingssoga har vidare inspirert talrike kunst- og musikkverk. 

Personar som berre så vidt eller ikkje er nemnd i evangelia har fått større plass i ulike folketradisjonar. Kona til Pontius Pilatus er nemnd ein gong i Matteus-evangeliet, der ho råder Pilatus frå å dømma Jesus. Ho har fått større roller i gjenforteljingar av soga. Dei to tjuvane som blei krossfesta samstundes med Jesus har i seinare tradisjonar fått namn (som Dismas og Gestas). Smeden som laga naglane til krossfestinga var ifølgje ulike overleveringar stamfaren til sigøynarar. 

Plantar er også knytt til lidingssoga. Det blir til dømes fortalt at kristtorn blei brukt til å laga tornekrona. Eit kornelltre skal ha blitt brukt til å laga krossen.

Sjå og
Jesu sju ord på krossen

Kjelder

Det nye testamentet
Jesus
Kyrkjeåret
Saddle Peak i Antarktis

Saddle Peak er to fjelltoppar (960 moh) med eit markant skard (saddle på engelsk) mellom seg, 5 km nordvest for Mount Kostka vest i Anare Mountains. Det fekk det skildrande namnet av ANARE (Australian National Antarctic Research Expeditions) («Thala Dan»), 1962, som utforska området.

Kjelder

Fjell i Victoria Land
Pennell Coast
St. Marie Peak

St. Marie Peak er eit lite fjell (100 moh) ved nordenden av Foyn Island i Possession Islands. Det vart kartlagd av US Geological Survey (USGS) frå landmålingar og flyfoto tekne av U.S. Navy, 1958-63. Det vart namngjeve av Advisory Committee on Antarctic Names (US-ACAN) etter kapteinløytnant John W. St. Marie i US Navy, andreflygar i skvadron VX-6 som flydde til området den 18. januar 1958 for å fotografere Possession Islands og dette fjellet.

Kjelder

Fjell i Victoria Land
Borchgrevink Coast
Saint Pauls Mountain

Saint Pauls Mountain er eit høgt, bratt fjell 2 nautiske mil (37 km) nordaust for Round Mountain på nordsida av Taylorbreen. Det går ein høg rygg frå dette fjellet til Round Mountain. Fjellet vart namngjeve av Discovery-ekspedisjonen, 1901-04.

Kjelder

Fjell i Victoria Land
McMurdo Dry Valleys
Salient Peak

Salient Peak er eit fjell i Royal Society Range mellom Mount Rucker og Mount Hooker. Ein rygg stig ned frå austsida av fjellet og dannar vasskiljet mellom sidebreane til Bluebreen i nord og Walcottbreen i sør. Det fekk dette namnet av gruppa frå New Zealand som vitja Bluebreen under Commonwealth Trans-Antarctic Expedition (1956–58) fordi det dannar eit framspringande hjørne (salient på engelsk) i Royal Society Range, der toppen snur sørvestover mot Mount Rucker og Mount Huggins.

Kjelder

Fjell i Victoria Land
Scott Coast
Scarab Peak

Scarab Peak er eit markant fjell, 3160 moh, 2 nautiske mil (3,7 km) nordaust for Mount Frustum søraust på Tobin Mesa i Mesa Range i Victoria Land. Det vart namngjeve av den nordlege geologiske gruppa frå New Zealand (NZGSAE), 1962–63, fordi det likna ein tordivel (scarab på engelsk).

Kjelder

Fjell i Victoria Land
Pennell Coast
Mount Schaefer

Mount Schaefer er eit fjell (1825 moh) som markerer vestenden av Robinson Heights i Admiralty Mountains. Det vart kartlagd av US Geological Survey (USGS) frå landmålingar og fotografi tekne av U.S. Navy, 1960-63. Det vart namngjeve av Advisory Committee on Antarctic Names (US-ACAN) etter Paul W. Schaefer, ein biolog i US Antarctic Research Program (USARP) ved McMurdo-basen, 1966-67.

Kjelder

Fjell i Victoria Land
Pennell Coast
Schist Peak

Schist Peak er ein fjelltopp, 1650 moh, som ragar over skiljet mellom Willerbreen og Packardbreen i Saint Johns Range i Victoria Land. Det vart namngjeve av Victoria University of Wellington Antarctic Expedition (VUWAE) (1959–60) etter bergarten (skifer) fjellet består av.

Kjelder

Fjell i Victoria Land
Scott Coast
Mount Schmidtman

Mount Schmidtman er ein fjelltopp nord for Mount Naab nordaust på Eastwind Ridge i Convoy Range. Det vart namngjeve i samband med Eastwind Ridge etter kaptein R.D. Schmidtman, i USCG, som var kaptein på isbrytaren USCGC «Eastwind» i Rosshavet under Operasjon Deep Freeze, 1960.

Kjelder

Fjell i Victoria Land
Scott Coast
Schofield Peak

Schofield Peak er ein fjelltopp 1 nautisk mil (1,9 km) søraust for Mount McCarthy i Barker Range i Victoria Land. Det vart kartlagd av US Geological Survey (USGS) frå landmålingar og flyfoto tekne av U.S. Navy, 1960-64. Det vart namngjeve av Advisory Committee on Antarctic Names (US-ACAN) etter Edmund A. Schofield, som var biolog ved Hallett-stasjonen, sommaren 1963-64, og McMurdo-basen, 1967-68.

Kjelder

Fjell i Victoria Land
Pennell Coast
Schwall Peak

Schwall Peak er ein fjelltopp i Antarktis med ei høgd opp mot 1200 m sør i Convoy Range, i nærleiken av Staten Island Heights, 54 km vest-nordvest for Mount Gunn. Det er kalla opp etter kaptein Karen Schwall, den første kvinnelege offiseren i U.S. Army i Antarktis, som spesialiserte seg på logistikk og fly- og skipsoperasjonar (1988–91).

Kjelder

Fjell i Victoria Land
Scott Coast
Mount Schwerdtfeger

Mount Schwerdtfeger er eit fjell i Antarktis. Det er kalla opp etter Werner Schwerdtfeger, ein meteorologi frå University of Wisconsin–Madison, som var ei drivkraft i meteorologistudiet i Antarktis. Han spesialiserte seg på studiet av isbremvindar aust for Den antarktiske halvøya.

Kjelder

Fjell i Victoria Land
Scott Coast
Sculpture Mountain

Sculpture Mountain er eit stort fjell med djupe innsnitt mellom Monument Nunataks og Sheehan Mesa. Det vart namngjeve av den nordlege geolog-gruppa frå New Zealand (NZGSAE), 1962–63, fordi det såg ut som om fjellet hadde fått utskjeringar som på ein skulptur.

Kjelder

Fjell i Victoria Land
Pennell Coast
Section Peak

Section Peak er eit lite, men markant knaus av sandstein ved nordenden av Lichen Hills i Victoria Land. Det er ein av få stadane i området der geologar kan studere sedimentære bergartar. Det vart kartlagd og namngjeve av den nordlege geolog-gruppa frå New Zealand (NZGSAE), 1962-63.

Kjelder

Fjell i Victoria Land
Pennell Coast
Mount Seitz

Mount Seitz er ein av fleire toppar (2130 moh) som stig mellom Mirabito Range og Homerun Range nord i Victoria Land. Dette fjellet ligg 4 nautiske mil (7 km) søraust for Mount Armagost og 9 nautiske mil (17 km) nordvest for Boss Peak. Det vart kartlagd av US Geological Survey (USGS) frå landmålingar og flyfoto tekne av U.S. Navy, 1960-63. Det vart namngjeve av Advisory Committee on Antarctic Names (US-ACAN) etter Thomas E. Seitz, byggmekanikar i US Navy ved McMurdo-basen, 1967.

Kjelder

Fjell i Victoria Land
Pennell Coast
Mount Shadbolt

Mount Shadbolt er det høgaste fjellet (2270 moh) nord i Convoy Range i Victoria Land, som ligg ved nordsida av toppen av Towle Valley. Det vart namngjeve av Victoria University of Wellington Antarctic Expedition (VUWAE) 1976-77, leia av Christopher J. Burgess, etter den newzealandske forfattaren Maurice Shadbolt.

Kjelder

Fjell i Victoria Land
Scott Coast
Mount Shadow

Mount Shadow er eit lite fjell i Admiralty Mountains som stig over og like vest for Shadow Bluff ved samløpet mellom Tucker- og Leanderbreen. Det vart klatra av av geolog-gruppa frå New Zealand (NZGSAE) i januar 1958, og namngjeve etter plasseringa ved Shadow Bluff og det nærliggande Mount Midnight.

Kjelder

Admiralty Mountains
Fjell i Victoria Land
Borchgrevink Coast
Shapeless Mountain

Shapeless Mountain er eit massivt fjell, 2740 moh, som ligg vest for toppen av Balham Valley i Victoria Land i Antarktis. Det vart namngjeve i 1957 av den nordlege landmålingsgruppa frå New Zealand under Commonwealth Trans-Antarctic Expedition (1956–58). Namnet tyder «formlaus» på engelsk og skildrar utsjånaden til fjellet frå nesten alle retningar.

Kjelder

Fjell i Victoria Land
Scott Coast
Shark Fin

Shark Fin er eit fjell på 2242 meter over havet, som ligg i austenden av ein rygg mellom Renegar- og Fosterbreen i Royal Society Range. Det vart namngjeve av New Zealand Geographic Board (NZGB) i 1994 etter ei newzealandsk geologigruppe hadde utført arbeid her i 1977-78. Fjellet har ei trekanta form som finna på ein hai, når ein ser det frå sør.

Kjelder

Fjell i Victoria Land
Scott Coast
Mount Shearer

Mount Shearer er eit fjell med ei høgd opp mot 2100 moh, 3 km nordvest for Mount Jamroga sentralt i Bowers Mountains. Det vart namngjeve av New Zealand Antarctic Place-Names Committee (NZ-APC) i 1983 etter Ian J. Shearer, som var vitskaps- og teknologiminister på New Zealand 1980-1983.

Kjelder

Fjell i Victoria Land
Pennell Coast
Sheehan Mesa

Sheehan Mesa er ein markant mesa som ligg 16 km vest-nordvest for Pain Mesa nordvest i Mesa Range i Victoria Land. Det vart namngjeve av den nordlege geolog-gruppa frå New Zealand (NZGSAE), 1962–63, etter Maurice Sheehan, feltassistent i denne gruppa.

Kjelder

Mesaer i Antarktis
Fjell i Victoria Land
Pennell Coast
Mount Shelton

Mount Shelton er eit fjell (2485 moh) som ligg like vest for den øvre delen av Rastorferbreen i aust og sentrale delar av Homerun Range i Admiralty Mountains. Det vart kartlagd av US Geological Survey (USGS) frå landmålingar og flyfoto tekne av U.S. Navy, 1960-63. Det vart namngjeve av Advisory Committee on Antarctic Names (US-ACAN) etter John E. Shelton i US Antarctic Research Program (USARP) meteorolog ved Hallett-stasjonen, 1964-65.

Kjelder

Admiralty Mountains
Fjell i Victoria Land
Pennell Coast
Mount Short

Mount Short er eit fjell, 2110 moh, som ligg 1,5 km aust for Sculpture Mountain ved den øvre Rennickbreen. Det vart kartlagd av US Geological Survey (USGS) frå landmålingar og flyfoto tekne av U.S. Navy, 1960-64. Det vart namngjeve av Advisory Committee on Antarctic Names (US-ACAN) etter kapteinløytnant John S. Short i US Navy, som var flykaptein på eit LC-130F under Operasjon Deep Freeze 1967 og 1968.

Kjelder

Fjell i Victoria Land
Pennell Coast
Shoulder Mountain

Shoulder Mountain er eit markant, trekantforma fjell på over 1 000 moh, på nordsida av den nedre Frybreen og like sør for Mount Creak i Victoria Land. Det vart kartlagd og gjeven det skildrande namnet av den nordlege landmålingsgruppa frå New Zealand under Commonwealth Trans-Antarctic Expedition, 1956-58.

Kjelder

Fjell i Victoria Land
Scott Coast
Shultz Peak

Shultz Peak er ein spiss fjelltopp 11 km sør for Mount Armytage, der det ligg ligg oppom nordsida av Mawsonbreen. Det vart kartlagd av US Geological Survey (USGS) frå landmålingar og flyfoto. Det vart namngjeve av Advisory Committee on Antarctic Names (US-ACAN) i 1964 etter løytnant Willard E. Shultz i U.S. Navy som var forsyningsoffiser ved McMurdo-basen, 1962.

Kjelder

Fjell i Victoria Land
Scott Coast
Shupe Peak

Shupe Peak er eit markant fjell, 2910 moh, ved Rampart Ridge, 6 km aust-søraust for The Spire i Royal Society Range i Victoria Land. Det vart namngjeve av Advisory Committee on Antarctic Names (US-ACAN) i 1994 etter Gordon H. Shupe, ein kartograf i US Geological Survey (USGS) som utførte geodetiske operasjonar i løpet av tre somrar 1990–94.

Kjelder

Royal Society Range
Fjell i Victoria Land
Scott Coast
Mount Shute

Mount Shute er eit fjell (2070 moh) som ligg 22 km søraust for Austin Peak i Mirabito Range i Antarktis. Det vart kartlagd av US Geological Survey (USGS) frå landmålingar og flyfoto tekne av U.S. Navy 1960 63. Det vart namngjeve av Advisory Committee on Antarctic Names (US-ACAN) etter Larry R. Shute, ein meteorolog i US Antarctic Research Program (USARP) ved Hallett-stasjonen, 1963-64.

Kjelder

Fjell i Victoria Land
Pennell Coast
Siegfried Peak

Siegfried Peak er eit fjell som ligg ved austsida av innløpet til Odin Valley i Asgard Range. Det dannar eit skard mot Siegmund Peak i sør.  Fjellet er eit av fleire i området som har fått namn frå mellomaldersk mytologi av New Zealand Antarctic Place-Names Committee (NZ-APC). Siegfried var helten i forskjellige tyske segner, særleg Nibelungenlied.

Kjelder

Fjell i Victoria Land
McMurdo Dry Valleys
Siegmund Peak

Siegmund Peak er eit fjell som dannar eit skard med Siegfried Peak i nord, og ligg ved den austre opninga til Odin Valley i Asgard Range i Victoria Land. Namnet vart nytta av New Zealand Antarctic Place-Names Committee (NZ-APC) etter Siegmund, faren til Siegfried i den tyske heltesoga Der Ring der Nibelungen.

Kjelder

Fjell i Victoria Land
McMurdo Dry Valleys